Fluurnäme mit  Scheer  oder  Schäär  gits ganz e Huuffe. Für die z erklääre gits eigetlech drei Müglechkeite. Di erschti isch, das  Scheer  oder  Schäär  vom Familiename  Schär  häär chunt oder vo dr dr Prueffsbezeichnig  Schäär , won e Tuechschärer, e Barbier oder e Wundaarzt het chönne meine. Dr Fäudaarzt isch ja dr  Fäudschäär  oder äbe dr  Feldscher  gsii. Bi  Mülischeer  chöme Familienamen u d Prueffsbezeichnig  aber vermuetlech nid i Fraag, wiu bi dene  Schäär  eigetlech  geng aus eerschte Teeu vom Name chunt. Dr Acher vom Schäär, isch äbe dr  Schääracher.